Publication: Magyar Közlöny
Issue: MK-2006-22 (Year: 2006, Number: 22)
Era: 2004-2010
Section: 
Paragraph Index: 115

(2) Az Elsõ Aláírási Jegyzõkönyv hiteles szövege a következõ: „Aláírási Jegyzõkönyv Egyezmény az Osztrák Köztársaságnak, a Finn Köztársaságnak és a Svéd Királyságnak a társult vállalkozások nyereségkiigazításával kapcsolatos kettõs adóztatás megszüntetésérõl szóló egyezményhez történõ csatlakozásáról3 A Belga Királyság, a Dán Királyság, a Németországi Szövetségi Köztársaság, a Görög Köztársaság, a Spanyol Királyság, a Francia Köztársaság, Írország, az Olasz Köztársaság, a Luxemburgi Nagyhercegség, a Holland Királyság, az Osztrák Köztársaság, a Portugál Köztársaság, a Finn Köztársaság, a Svéd Királyság, valamint Nagy- Britannia és Észak-Írország Egyesült Királysága 1995. december 21-én Brüsszelben aláírta az Osztrák Köztársaságnak, a Finn Köztársaságnak és a Svéd Királyságnak a társult vállalkozások nyereségkiigazításával kapcsolatos kettõs adóztatás megszüntetésérõl szóló egyezményhez történõ csatlakozásáról szóló egyezményt. Ez alkalomból tudomásul vették a társult vállalkozások nyereségkiigazításával kapcsolatos kettõs adóztatás megszüntetésérõl szóló egyezmény 8. cikkére vonatkozó alábbi egyoldalú nyilatkozatokat: 3 Megjelent az Európai Unió Hivatalos Lapjában 2005. június 30-án [OJ C160]. Az Osztrák Köztársaság nyilatkozata: A „súlyos büntetéssel” sújtható jogsértés magában foglal minden szándékosan vagy hanyagságból elkövetett adó- és vámkijátszást, amelyet az adóügyi bûncselekményekre vonatkozó jogszabályok büntetnek. A Finn Köztársaság nyilatkozata: A „súlyos büntetések” fogalom magában foglalja a büntetõjogi szankciókat és azokat a közigazgatási szankciókat, amelyeket az adójogszabályok megszegése esetén vezetnek be. A Svéd Királyság nyilatkozata: Az adójogszabályok „súlyos büntetéssel” sújtandó megszegése az adójogszabályok rendelkezéseinek szabadságelvonással, büntetõjogi vagy közigazgatási bírsággal büntethetõ bármely megsértése. Ezt a jegyzõkönyvet az Európai Közösségek Hivatalos Lapjában ki kell hirdetni.”

Source: https://magyarkozlony.hu/hivatalos-lapok/3a20c8c4932aaade31f02258756ca8833de43b24/dokumentumok/27bb988ab905b0aae74a6ba21aa08bf32e992ed0/letoltes